ททท.จับมือ AWC เปิดงาน “LHONG 1919” ส่งเสริมท่องเที่ยวไทย
“การท่องเที่ยวแห่งประเทศไทย” จับมือ AWC เปิดงาน “เดอะ ล้ง 1919 ริเวอร์ไซด์ เฮอริเทจ เดสติเนชั่น” ร่วมส่งเสริมการท่องเที่ยวไทย สืบสานประเพณีวัฒนธรรมอันทรงคุณค่าริมแม่น้ำเจ้าพระยา
ททท.จับมือ AWC เปิด “เดอะ ล้ง 1919 ริเวอร์ไซด์ เฮอริเทจ เดสติเนชั่น” ร่วมส่งเสริมการท่องเที่ยวไทย สืบสานประเพณีวัฒนธรรมอันทรงคุณค่าริมแม่น้ำเจ้าพระยา
18 ม.ค. 2565

การท่องเที่ยวแห่งประเทศไทย (ททท.), บริษัท หวั่งหลี จำกัด และบริษัท แอสเสท เวิรด์ คอร์ป จำกัด (มหาชน) หรือ AWC เปิดเทศกาลแรกที่ “เดอะ ล้ง 1919 ริเวอร์ไซด์ เฮอริเทจ เดสติเนชั่น” ร่วมส่งเสริมการท่องเที่ยวไทย สืบสานประเพณีวัฒนธรรมอันทรงคุณค่าริมแม่น้ำเจ้าพระยา ผ่านการนำเสนอแหล่งท่องเที่ยวสำคัญทางประวัติศาสตร์ ชวนนักท่องเที่ยวเยี่ยมชมความงามของอาคารสถาปัตยกรรมจีนโบราณและกิจกรรมไลฟ์สไตล์ที่ตอบโจทย์การใช้ชีวิต
รวมถึงการสนับสนุนการมีส่วนร่วมในการใช้พื้นที่ของสังคมและชุมชน เชิญร่วมกราบสักการะองค์เจ้าแม่หม่าโจ้วเพื่อขอพรเสริมสิริมงคลรับปีใหม่ พร้อมชมการแสดงงิ้ว และการเปิดโรงทานในงานสิริมงคล 17-19 มกราคม และตลอดเทศกาลแรกของปี 17 มกราคม – 28 กุมภาพันธ์ พร้อมประสบการณ์ต่างๆ
อาทิ เพลิดเพลินกับร้านน้ำชา “Pagoda Chinese Tea Room” และ “Okura Oriental La Patisserie” สนับสนุนสินค้าคุณภาพจาก “เดอะ Gallery” โครงการเพื่อชุมชนจำหน่ายสินค้าจากศิลปินคุณภาพและศูนย์รวมสินค้าชุมชน และ “reConcept ร้านจำหน่ายของตกแต่งบ้านและเฟอร์นิเจอร์คุณภาพภายใต้แนวความคิด Everything old is new again ตามด้วยร้านค้าต่าง ๆ ที่จะทยอยเปิดให้บริการสร้างจุดนัดพบริมน้ำแห่งใหม่มัดใจนักท่องเที่ยวตลอดทั้งปีนี้
รวมทั้ง AWC ได้จัดเตรียมกิจกรรมพิเศษโดยเปิดเทศกาลความสุข ซึ่งรวมโอกาสวันขอบคุณเจ้าแม่หม่าโจ้ว วันตรุษจีน วันวาเลนไทน์ และเทศกาลโคมไฟ ซึ่งขอเชิญชวนมาร่วมสัมผัสประสบการณ์ความสุข สิริมงคลของเทศกาลแรก ตั้งแต่วันที่ 17 มกราคม – 28 กุมภาพันธ์ 2565 รวมถึงพบกับเทศกาลแห่งความสุขอื่นๆ ครอบคลุมทุกเทศกาลตลอดปี 2565